-Մեր ամենակարևոր անելիքներից մեկը Մեծ Մասրիկ համայնքում 55 ՄՎտ հզորությամբ արևային ֆոտովոլտային կայանի հիմնման ծրագիրն է: Գիտեք, որ տեղի ունեցավ մեծ համաժողով, հրավիրեցինք նախաորակավորված բոլոր կազմակերպություններին, որոնք տասն են, որպեսզի ներկայացնեին իրենց բոլոր հարցերը ներդրողներին ներկայացված փաթեթների վերաբերյալ: Արդյունքը բավականին լավն էր, մենք ստացանք մոտ 250 գրավոր հարց, որոնք պարզաբանվեցին մեր կողմից, եռօրյա ժամկետում կրկին հարցեր ուղղելու հնարավորություն տվեցինք և ստացանք ևս 10 հարց: Հուսով ենք, որ դա ավելի մեծացրեց վստահությունը ներդրողների շրջանում, որն իր հերթին կբերի իրենց կողմից ավելի էժան սակագնի ներկայացմանը: